《一杯亭春望 其四》
明代·霍与瑕

上上一杯亭，心事翻增恶。望春春可怜，怀人人渺漠。

涉水采江花，缄书无雁托。相思忽以老，岂谓恩情薄。

兰芷挹潇湘，欲言故羞怍。一杯复一杯，绿江深绕郭。

作者简介：广东南海人，字勉衷。霍韬子。嘉靖三十八年进士。授慈溪知县。以严嵩党羽鄢懋卿巡盐行部，不为礼，被劾罢。后起知鄞县，官终广西佥事。